Actualitate

Un bărbat din Baia Mare în vârstă de 40 de ani aflat pentru prima oară la stomatolog, a trăit o traumă din cauza presupusului medic, o femeie de 50 de ani, tehnician dentar de meserie, care nu avea dreptul să efectueze operații. Un prieten i-a recomandat cabinetul falsului medic.

Reclamă



O echipă Observator a stat de vorbă cu bărbatul în cauză, acesta afirmând că se teme pentru sănătatea lui, după ce autoritățile au cerut tuturor pacienților cabinetului respectiv să facă teste pentru HIV și hepatită.

“Lucra în spate, într-un atelier, în spate, un fel de garaj sau o bucătărie de vară. Mi-a lipit şi faţetele cu super glue.” a declarat bărbatul.

Reclamă



Pentru această intervenție, medicul fals a cerut 3.000 de lei. Din cauza inflamațiilor puternice asupra gingiilor, bărbatul din Baia Mare a fost la un alt cabinet stomatologic unde a aflat ce sa întâmplat de fapt și cum a fost efectuată lucrarea.

Când sa întors la falsul medic pentru a-și recupera banii și a cere explicații, acesta nu a mai fost găsit.

Deși bărbatul a început lucrarea în vara anului 2018, abia acum cazul a ajuns în atenția autorităților competente.

Falsul medic a fost prins în cursul zilei de ieri de către polițiștii din Baia Mare.